*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

*PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Број: 01-02-2157/19

Сарајево, 02.12.2019. године

**З А П И С Н И К**

**8.РЕДОВНЕ СЈЕДНИЦЕ ПРЕДСТАВНИЧКОГ ДОМА ПАРЛАМЕНТА ФЕДЕРАЦИЈЕ БИХ, одржане 20.11.2019. године**

Сједница је почела у 10.10.

Сједници је предсједавао предсједавајући Представничког дома Парламента Федерације БиХ Мирсад Заимовић.

Предсједавајући Заимовић поздравио је посланице и посланике, госте као и представнике акредитованих медијских кућа који прате рад сједнице.

Одсуство са сједнице оправдали су: Елма Ђогић, Самер Решидат, Иван Муса, Миомирка Меланк, Амор Машовић, Самира Бегић, а Горан Акшамија најавио је кашњење.

Према евиденцији Стручне службе, предсједавајући је констатовао да сједници присуствује довољан број посаника за квалитетан рад и одлучивање.

Записник 5. редовне сједнице усвојен је без примједби.

Сабина Ћудић покренула је иницијативу за уврштавање у дневни ред и разматрање Представничког дома, Извјештаја о раду и пословању финансијских извјештаја свих предузећа, агенција, управа, завода и фондова у већинском власништву Федерације БиХ у року од шест мјесеци од њиховог достављања, а што на основу појединачног изјашњавања није усвојено (26 гласова за, 28 гласова против и уз 22 уздржана гласа).

Посланичка питања

**Дамир Машић** поставио је питање федералном министру здравства, а везано за именовања у Управни одбор Клиничког центра Универзитета у Сарајеву. Између осталог казао је да је чланом 64. став 6. Закона о здравственој заштити утврђено да предсједника и чланове Управног одбора здравствене установе у власништву једног или више кантона и Федерације заједно именује и разрјешава Влада ФБиХ, на приједлог федералног министра здравства.Ова рјешења Владе Кантона Сарајево прослијеђена су министру здравства прије три мјесеца ради даљег поступања и процедуре коју треба покренути на Влади. Министарство здравства Кантона Сарајево ургирало је да министар коначно упути наведене приједлоге на даље поступање, а што министар није учинио. Пита министра – из којег правног основа црпи образложење некомпетентности акта Владе Кантона Сарајево, с обзиром да предложена рјешења представљају појединачне акте, а да је према Пословнику о раду Владе ФБиХ обавезно прибављање мишљења Уреда за законодавство и усклађености са прописима ЕУ. Такођер, казао је да ће клубови посланика СДП, Наша странка, Народ и правда и Независни блок тражити тематску сједницу везану за стање у Клиничком центру Универзитета у Сарајеву.

**Белма Појскић** покренула је иницијативу да се уједначе и ускладе права пацијаната обољених од плућне хипертензије приликом третмана у свим дијеловима Федерације на начин да се лијекови Силденафил, Реватио, Босентан и Траклир ставе на листу Фонда солидарности Федерације БиХ.

**Албин Муслић** поставио је два питања. Прво питање – када ће у парламентарну процедуру бити упућен Нацрт Закона о грађевинском земљишту?

Друго питање упутио је ЈП Цесте Федерације БиХ, а тиче се одговорности извођача радова у погледу модернизације магистралних цеста на подручју Федерације БиХ, у смислу поштивања уговором преузетих обавеза у смислу рока – да ли су ЈП Цесте Федерације БиХ потраживале наканду штете према извођачима радова који нису испоштовале уговором преузету обавезу на вријеме и ако јесу, који су износи тих накнада штете?

**Хасан Муратовић** упутио је питање које се односи на одлуке федералне Владе о уступању локације касарне Љубаче код Живиница за смјештај миграната, те дао обраложење. Пита премијера Новалића – ко је упркос негативним посљедицама по сигурност Аеродрома, неусловних објеката и минираног земљишта предложио ову локацију?

**Мирсад Чамџић** покренуо је иницијативу према Влади Федерације БиХ и Парламенту Федерације БиХ да под хитно именује тијело и дефинише модел мониторинга утрошка средстава на Пројекат Термоелектрана Блок 7.

**Амер Обрадовић** питање је упутио Заводу за јавно здравство Федерације БиХ, којим тражи да му се доставе информације о узроцима смртности везаних за респираторне органе, као и пет водећих узрока смртности за сваку годину од 1996. до 2018. године са бројем умрлих по узроцима смртности, учешћу узрока специфичне смртности у структури броја умрлих по кантонима у Федерацији БиХ.

**Адиса Кокић Хиновић** питање је упутила Федералном министарству здравства а везано за већ постављено питање о имплементацији члана 70. и 71. Закона о лијечењу биомедицински потпомогнутом оплодњом, будући да је од Министарства добила информацију да се интензивно ради на израдри подзаконских аката – интересира је колики је напредак постигнут у протеклих шест мјесеци и када ће коначно почети имплементација Закона?

Друго питање упућено је Федералној управи цивилне заштите - у којој фази поступка се налази поднесени захтјев Опћине Тешањ за финансијску помоћ при санацији поплава које су погодиле велики број домаћинстава, газдинстава и пословних субјеката током августа ове године.

**Ивица Павковић** прво питање упутио је Федералном министарству за питања бораца и инвалида одбрамбено-ослободилачког рата - колики је укупан број особа које су закључно са десетим мјесецом ове године оствариле право на новчану егзистенцијалну накнаду на основу Закона о правима демобилисаних бранилаца и чланова њихових породица? Тражи податке по кантонима.

Питање је уптуо и премијеру Владе ФБиХ – у медијима је била вијест да је амбасада Велике Британије једно вријеме осигуравала средства за плаће три савјетника у Влади. Да ли је то истина и ако јесте да ли је те савјетнике изабрала амбасада или премијер особно? Да ли су ти савјетници још увијек на тим позицијама и ако јесу из којих извора се сада врши плаћање њихових услуга? За које ресоре су именовани ти савјетници?

**Аднан Ефендић** прво питање упутио је Федералном министарству здравства и Заводу здравственог осигурања и реосигурања – да ли је именована Комисија надлежна да одобравење лијечења у иностранству и ако јесте зашто већ два мјесеца не ради?

Друго питање упућено је Федералном миинстарству просторног уређења – када ће у парламентарну процедуру бити упућена Одлука о приступању измјена и допуна Регулационог плана Сарајевске чаршије?

**Алма Кратина** казала је да није добила одговор на питање Министарству пољопривреде а везано је за ветеринарске лиценце те тражи од Министарства да јој достави одговор.

**Сафер Демировић** два питања упутио је Федералном министарству енергије рударства и индустрије, а везано је за Блок 7 – да ли је дошло до промјене цијене изградње Блока 7 и која је званична цијена, да ли је она иста за коју смо дали гаранцију. Такођер пита – према неким информацијама размишља се да умјесто лигнита сагоријева компост, те ако је то тачно, који би то био однос и који би се угаљ осим лигнита спаљивао у Блоку 7?

**Јасмина Зубић** коменитрала је одговоре које је добила на постављена питања. Одговором којег је добила из ЗЗО ЗДК није задовољна а везано је за комисију при Дому здравља која је упућивала пацијенте на лијечење ван кантона, а која је укинута. Казала је да ће на наредној сједници покренути иницијативу везану за ово питање.

Добила је одговор на питање које је упутила кантоналним министарствима, везано за третман породиља, те поново поставља питање - када ће на дневном реду бити Закон о подршци породицама с дјецом.

Треће питање упутила је у писаној форми, а упутила га је Федералном министарству правде и Федералној управи за инспекцијске послове – да ли је у сукобу интереса позиција главног федералног инспектора за шумарство и ловство са функцијом предсједника Савеза ловачке организације у БиХ коју обавља?

**Маријан Клаић** питање је упутио Федералном министарству пољопривреде, водопривреде и шумарства и Агенцији за водно подручје ријеке Саве – да ли је изграђен пројект реконструкције одбрамбеног насипа на дионици Гребенички зид и ако јесте, када се планира реализација наведеног пројекта?

**Сабина Ћудић** осврнула се на стање штићеника у заводу Пазарић, те упућује иницијативу и тражи да се на данашњој сједници о њој гласа-да Представнички дом неодложно захтијева заустављање злостављања дјеце и свих штићеника Завода, израду кодекса поступања са штићеницима, редовне ненајављене инспекције, издвајање хитних интервентних средстава од стране Владе ФБиХ за привремено упошљавање његоватеља до израде нових законских рјешења, да Министарство рада и социјалне политике у сарадњи са Министарством здравства именује љекарски тим који ће извршити ревизију дијагноза и праксу редовних докторских прегледа, да ресорно министарство након 90 дана од усвојених закључака поднесе детаљан извјештај о спроведеним мјерама, да Тужитељство убрза истражне радње , те да се по хитном поступку разрјеше чланови и чланице Управног и Надзорног одбора који су насљеђени из претходног Управног и Надзорног одбора за којег су Федерална пореска управа и Федерални инспекторат установили стравичне злоупотребе средстава у вриједности од преко пола милиона КМ које су у коначници резултирале недостатком његе и овим третманом штићеника.

**Санела Кларић** покренула је иницијативу према Федералном министарству околиша и туризма који је у сарадњи са шведском међународном агенцијом за развој и сарадњу СЕРДА и са Институтом за околиш из Шведске радили на изради Федералне стратегије заштите околиша за период 2020.-2030. година, те сматра да се у изради овог значајног документа на стратешки начин укључе тржишни механизми заштите околиша у БиХ, зелене јавне набавке и зелени порези.

Питање је упутила Федералном министарству околиша и туризма а односи се на начин припреме Уредбе о рециклирању отпада које је тренутно у јавној расправи - на који начин је дефинисана расподјела и улагање прикупљене накнаде за посебне категорије отпада, да ли су у креирању приједлога Уредбе о рециклирању отпада укључени привредни субјекти који се тичу оперативног спровођења процеса и који се овим Законом и Одлуком третирају и зашто нацртом Одлуке није предвиђена могућност дјеловања кроз заснивање интегралног принципа што је систем дјеловања у ЕУ али и у Босни и Херцеговини. Зашто се Уредбом не третира измјена начина обрачуна околишних такси по принципу „мање загађујем мање плаћам таксу“, те зашто принцип зелених јавних набавки није унијет у ову Уредбу?

**Елзина Пирић** прво питање везано је за Закључак који је усвојио овај Дом и задужио Владу ФБиХ и Министарство финансија да израде нови, цјеловити Закон о расподјели јавних прихода. Пита- шта је с тим закључком и шта је са Законом, да ли се има намјеру радити тај Закон?

Друго питање упућено је Парламенту Федерације БиХ односно Влади Федерације БиХ - када ће се формирати Управни одбор Федералне ТВ који не постоји од 2012. године.

Наредно питање упућено је Електропривреди БиХ и Федералном министарству енергетике и рударства – шта се дешава са арбитражом око Хидроелектране Врандук. Када ће се информација доставити јавности и какве посљедице за Електропривреду има та арбитража?

**Мара Ђукић** покренула је иницијативу да се од стране Федералног министарства финансија за нареду годину уради свеобухватни програм превентивних прегледа малигних обољења, те да сходно томе Влада планира и издвоји средства у буџету за провођење овог програма.

**Сенаид Бегић** питање је упутио Влади ФБиХ, ресорном министарству и предузећу Аутоцесте Федерације БиХ, а везано је за заштиту вишедеценијских континуираних проблема плављења великог броја привредних субјеката и великог броја стамбених јединица, дијелова опћина Добој-Југ, Усора и Тешањ а који се налазе у доњем дијелу слива ријеке Усоре (на ушћу ријека Усора и Босна). Како је планирана заштита од плављења кроз реализацију пројекта изградње дионице аутоцесте на Коридору Вц, Путниково брдо-Медаково и прикључна цеста са магистралне цесте М17 својом изградњом се наслања на подручје дијелова опћина Добој – Југ, Усора и Тешањ.

**Хусеин Рошић** питање је упутио Управи за индиректно опорезивање – колико је прикупљено финансијских средства примјеном измјена Закона о акцизама са посебним освртом на путарине, колика средства се уплаћују на јединстевни рачун а колико директно на рачуне кантоналних дирекција цеста, да ли су та средства упућена према крајњим корисницима?

**Исмет Османовић** питања је упутио Влади Федерације БиХ –тражи информацију колико је Влада ФБиХ из буџета платила на име судских пресуда правним и физичким лицима у 2017.,2018. и 2019. години, коме и у којим износима: по пресудама домаћих судова и по пресудама међународних судова?

Тражи информацију – шта је Влада подузела по тужби ИНА МОЛ-а за арбитражу пред Међународном трговачком комором у Паризу? Да ли је истина да се уговором о докапитализацији Енергопетрола од стране ИНА МОЛ Влада ФБИХ својевермено обавезала да намири потраживања радника у износу од 65 милиона на темељу чега су они покренули тужбе и на шта се сада обрачунавају и припадајуће камате? Тражи јасну информацију шта се дешава са овим процесом у Паризу?

**Хамдија Абдић** казао је да је 26.04.2019. године упутио два закључка и тражио да се нађу на дневном реду и 10.09.2019. године покренуо је иницијативу за рјешавање основних увјета рада на граничном пријелазу Рипач-Ужљебић. Није добио одговоре и тражи информацију, шта је с тим и зашто ови закључци нису били на дневном реду.

О иницијативи везано за Завод за заштиту ментално инвалидне дјеце и омладине Пазарић коју предлаже заступница Ћудић расправљаи су: Мирсад Заимовић, Сабина Ћудић, Алма Кратина, Мира Гргић, Ирфан Ченгић. Иницијатива коју је предложила заступница Сабина Ћудић није усвојена (23 гласа за, 37 гласова против и уз 12 уздржаних гласова)

Предсједавајући Заимовић предложио је закључке, о којима су се заступници изјашњавали. Са 57 гласова за, без гласова против и уз 17 уздржаних гласова, усвојен је сљедећи:

З А К Љ У Ч А К

Представнички дом Парламента ФБиХ задужује надлежна радна тијела – Комисију за заштиту људских права и слобода и Одбор за рад и социјалну заштиту да у року од седам дана провјере све наводе, прикупе све извјештаје, односно инспекцијске налазе од тренутка када се на сједници Дома обратио директор Завода за збрињавање ментално-инвалидне дјеце и омладине Пазарић и да преложе мјере и закључке везано за рјешавање стања у Заводу Пазарић.

Прешло се на измјене и допуне дневног реда.

У расправи су учествовали: Елзина Пирић, Сабина Ћудић, Сенаид Бегић и Муниб Јусуфовић.

Приједлог Клуба заступника СДП да се у дневни ред уврсти тачка Приједлог Закона о допуни Кривичног закона ФБиХ, предлагача Сенаида Бегића није усвојен (19 гласова за, 24 гласа против и уз 32 уздржана гласа).

Приједлог заступнице Елзине Пирић да се у дневни ред уврсти тачка Приједлог Одлуке о прихватању задужења по Уговору о зајму између БиХ и Европске банке за обнову и развој за реализацију Пројекта Живинице-Регионална депонија крути отпад није усвојен (38 гласова за, четири гласа против и уз 31 уздржани глас).

Приједлог заступнице Сабине Ћудић да се у дневни ред уврсти тачка – Стање у Заводу за збрињавање ментално инвалидне дјеце и омладине Пазарић, на основу појединачног изјашњавања није усвојен (22 гласа за, шест гласова против и уз 48 уздржаних гласова).

Са 61 гласом за, шест гласова против и уз три уздржана гласа, усвојен је сљедећи:

Д Н Е В Н И Р Е Д

1. Приједлог закона о измјени Закона о утврђивању и остваривању потраживања грађана у поступку приватизације – скраћени поступак,

Приједлог закона о измјени и допуни Закона о пријевременом повољнијем пензионисању бораца одбрамбено-ослободилачког

1. рата – скраћени поступак,
2. Приједлог закона о измјенама и допунама Закона о ревизији приватизације привредних друштава и банака у ФБиХ, предлагач: Исмет Османовић – скраћени поступак,
3. Приједлог закона о обавезним осигурањима у саобраћају,
4. Нацрт закона о инфраструктури просторних података Федерације БиХ,
5. Нацрт закона о ветеринарству,
6. Приједлог одлуке о прихватању задужења по Уговору о зајму између БиХ и Европске банке за обнову и развој (ЕБРД) за реализацију Пројекта Јавни пријевоз Сарајево,
7. Приједлог Одлуке о прихватању задужења по Уговору о зајму између БиХ и Европске банке за обнову и развој (ЕБРД) за финансирање изградње дионице аутоцесте на Коридору Вц Путниково Брдо – Медаково,
8. Извјештај о одобравању издвајања средстава из „Текуће резерве“ Буџета ФБиХ за 2019. годину за период 01.01. – 30.06.2019. године,
9. а) Извјештај о стању пољопривреде („Зелени извјештај“) у ФБиХ за 2016. годину,

б) Извјештај о стању пољопривреде („Зелени извјештај“) у ФБиХ за 2017. годину,

ц) Извјетај о стању пољопривреде („Зелени извјештај“) у ФБиХ за 2018. годину,

1. а) Извјештај о пословању БХ Гас-а д.о.о. Сарајево за 2016. годину,

б)Извјештај о пословању БХ Гас-а д.о.о. Сарајево за 2017. годину,,

ц) Извјештај о пословању БХ Гас-а д.о.о. Сарајево за 2018. годину,

12. Годишњи извјештај о пословању ЈП Цесте ФБиХ д.о.о. Сарајево за 2018. годину,

13. Годишњи извјештај ВСТВ-а БиХ за 2018. годину,

14. Информација Федералне агенције за управљање одузетом имовином која се односи на

анализу података достављених од стране судова и тужилаштава у ФБиХ у којима је

предложена и изречена мјера одузимања имовинске користи прибављене кривичним дјелом

у ФБиХ у периоду 01.01.-31.12.2018. године,

15. Избори и именовања

1. **Приједлог закона о измјени Закона о утврђивању и остваривању потраживања грађана у поступку приватизације – скраћени поступак**

Приједлог закона утврдила је Влада Федерације БиХ.

Приједлог закона разматрала су надлежна радна тијела и доставила извјештаје.

Испред Владе Федерације БиХ додатно образложење дала је Јелка Милићевић.

Испред Законодавно-правне комисије образложење је дао Албин Муслић.

Прије отварања претреса, предсједавајући је, на основу члана 172. став 3. Пословника казао да се не ради о сложеном и обимном Приједлогу Закона, те позвао заступнике да се изјасне да ли ће се разматрати по скраћеном поступку, а што је са 65 гласова за, без гласова против и уз два уздржана гласа усвојено.

У расправи нико није учествовао.

Са 63 гласа за, без гласова против и без уздржаних гласова усвојен је Приједлог закона о измјени Закона о утврђивању и остваривању потраживања грађана у поступку приватизације.

1. **Приједлог закона о измјени и допуни Закона о пријевременом повољнијем пензионисању бораца одбрамбено-ослободилачког рата** – скраћени поступак

Приједлог закона утврдила је Влада Федерације БиХ.

Приједлог закона разматрала су надлежна радна тијела и доставила извјештаје.

Испред Владе Федерације БиХ додатно образложење дао је министар Салко Букваревић.

Прије отварања претреса, предсједавајући је, на основу члана 172. став 3. Пословника казао да се не ради о сложеном и обимном Приједлогу Закона, те позвао заступнике да се изјасне да ли ће се разматрати по скраћеном поступку, а што је са 59 гласова за, једним гласом против и уз седам уздржаних гласова усвојено.

У расправи је учествовала Јасмина Зубић.

Са 69 гласова за, без гласова против и без уздржаних, гласова усвојен је Приједлог Закона оизмјени и допуни Закона о пријевременом повољнијем пензионисању бораца одбрамбено-ослободилачког рата.

Одбор за борачка и инвалидска питања предложио је закључке.

Са 56 гласова за, без гласова против и уз четири уздржана гласа, усвојени су сљедећи:

З А К Љ У Ч Ц И

Представнички дом Парламента ФБиХ задужује Владу ФБиХ да припреми измјене Закона о пријевременом повољнијем пензионисању бранилаца одбрамбено-ослободилачког рата, у члану 16а., у смислу да се корисницима права из члана 3. и члана 4. тачка 5. овог закона пензије усклађују сваке године на начин како је то предвиђено Законом о пензијском и инвалидском осигурању ФБиХ.

Представнички дом задужује Владу ФБиХ да припреми измјене Закона о провођењу контроле законитости права из области бранилачко инвалидске заштите, у дијелу који се односи на набрајање закона које обухвата контрола, на начин да се дода и Закон о пријевременом повољнијем пензионисању бораца одбрамбено-ослободилачког рата.

1. **Приједлог закона о измјенама и допунама Закона о ревизији приватизације привредних друштава и банака у ФБиХ, предлагач: Исмет Османовић – скраћени поступак**

Приједлог закона утврдио је заступник Османовић.

Приједлог закона разматрала су надлежна радна тијела и доставила извјештаје.

Исмет Османовић дао је додатно образложење.

Испред Одбора за економску и финансијску политику образлагао је Хусеин Рошић.

Прије отварања претреса, предсједавајући је, на основу члана 172. став 3. Пословника казао да се не ради о сложеном и обимном Приједлогу Закона, те позвао заступнике да се изјасне да ли ће се разматрати по скраћеном поступку, а што је са 56 гласова за, два гласа против и уз шест уздржаних гласова усвојено.

Амандман на Приједлог закона о поднио је Клуб заступника Наша странка.Сабина Ћудић дала је додатно образложење.Предлагач Исмет Османовић прихватио је предложени амандман:

Члан 2. мијења се и гласи:

У Закону о ревизији приватизације државног капитала привредних друштава и банака („Службене новине ФБиХ“ бр. 55/12) у члану 14. став (3) ријечи „најкасније у року од пет година од дана ступања на снагу овог закона“ мијењају се ријечима: „најкасније у року од пет година од дана ступања на снагу Закона о измјенама и допунама Закона о ревизији приватизације државног капитала привредних друштава и банака“.

Са 54 гласа за, једним гласом против и уз 14 уздржаних гласова, усвојен је Приједлог Закона о измјенама и допунама Закона о ревизији приватизације привредних друштава и банака у ФБиХ, чији је предлагач Исмет Османовић.

1. **Приједлог закона о обавезним осигурањима у саобраћају**

Приједлог закона утврдила је Влада Федерације БиХ.

Приједлог закона разматрала су надлежна радна тијела и доставила извјештаје.

Испред Владе Федерације БиХ додатно образложење дала је Јелка Милићевић.

У расправи су учествовали: Елвир Карајбић, Исмет Османовић, Мујо Хасић и Јелка Милићевић.

Са 56 гласова за, 11 гласова против и уз седам уздржаних галсова усвојен је Приједлог Закона о обвезним осигурањима у саобраћају.

1. **Нацрт закона о инфраструктури просторних података Федерације БиХ**

Нацрт закона утврдила је Влада Федерације БиХ.

Нацрт закона разматрала су надлежна радна тијела и доставила извјештаје.

У расправи су учествали: Нијаз Хелез, Насиха Поздер и Аднан Ефендић.

Са 60 гласова за, два гласа против и уз један уздржани глас усвојен је сљедећи:

З А К Љ У Ч А К

Представнички дом Парламента Федерације БиХ прихвата Нацрт Закона о инфраструктури просторних података Федерације БиХ, те сматра да може послужити као основ за израду приједлога Закона;

Задужује се предлагач да организује и проведе јавну расправу у трајању од 60 дана.

Задужује се предлагач да приликом израде приједлога Закона узме у обзир све приједлоге, примједбе и сугестије изнесене у расправи, као и оне које су достављене или ће бити достављене у писаном облику.

Пауза до 14.00.

1. **Нацрт закона о ветеринарству**

Нацрт Закона утврдила је Влада Федерације БиХ.

Нацрт Закона разматрала су надлежна радна тијела и доставила извјештаје.

Испред надлежног одбора образлагао је Ахмед Џубур.

У расправи је учествовала Алма Кратина.

Са 52 гласа за, три гласа против и уз шест уздржаних гласова, усвојен је сљедећи:

З А К Љ У Ч А К

Представнички дом Парламента Федерације БиХ прихвата Нацрт Закона о ветеринарству, те сматра да може послужити као основ за израду приједлога Закона;

Задужује се предлагач да приликом израде приједлога Закона узме у обзир све приједлоге, примједбе и сугестије изнесене у расправи, као и оне које су достављене или ће бити достављене у писаном облику.

1. **Приједлог Одлуке о прихватању задужења по Уговору о зајму између БиХ и Европске банке за обнову и развој (ЕБРД) за реализацију Пројекта Јавни пријевоз Сарајево,**

Приједлог Одлуке доставила је Влада ФБиХ.

Приједлог Одлуке разматрала су надлежна радна тијела и доставила извјештаје.

Испред Одбора за економску и финансијску политику образлагао је Хусеин Рошић.

У расправи је учествовао Тахир Нухић.

Са 68 гласова за, без гласова против и уз два уздржана гласа усвојен је Приједлог Одлуке о прихватању задужења по Уговору о зајму између БиХ и Европске банке за обнову и развој (ЕБРД) за реализирање Пројекта Јавни пријевоз Сарајево.

1. **Приједлог Одлуке о прихватању задужења по Уговору о зајму између БиХ и Европске банке за обнову и развој (ЕБРД) за финансирање изградње дионице аутоцесте на Коридору Вц Путниково Брдо – Медаково,**

Приједлог Одлуке доставила је Влада ФБиХ.

Приједлог Одлуке разматрала су надлежна радна тијела и доставила извјештаје.

У расправи нико није учествовао.

Са 69 гласова за, без гласова против и без уздржаних гласова, усвојен је Приједлог Одлуке о прихватању задужења по Уговору о зајму између БиХ и Европске банке за обнову и развој (ЕБРД) за финансирање изградње дионице аутоцесте на Коридору Вц Путниково Брдо – Медаково.

Одбор за пормет и комуникације предложио је закључке.

Са 64 гласа за, без гласова против и без уздржаних гласова, усвојени су сљедећи:

З А К Љ У Ч Ц И

1. Задужује се Влада Федерације БиХ да се у оквиру финансирања у приоритет уврсти и дионица Медаково- Озимица- Поприкуше како би се изградила функционална цјелина Путниково Брдо - Поприкуше и након изградње могла пустити у промет.
2. Задужује се Влада Федерације Босне и Херцеговине да, у складу са чланом 24. Закона о цестама Федерације БиХ, најкасније до 31.12.2019. године усвоји Средњорочни програм одржавања и заштите, реконструкције, изградње и обнове јавних цеста које су у надлежености Федерације БиХ и исте достави Парламенту Федерације БиХ на разматрање и давање сагласности.
3. Задужује се Влада Федерације Босне и Херцеговине да, у складу са чланом 24. Закона о цестама Федерације БиХ, најкасније до 31.03.2020. године Парламенту Федерације БиХ достави Извјештај о остваривању дугорочних циљева развоја цестовне инфраструктуре за аутоцесте, брзе и магистралне цесте утврђених Транспортном стратегијом Федерације БиХ.
4. Задужује се ЈП Аутоцесте ФБИХ да најкасније до 31.12.2019. године усвоји Годишњи план и програм одржавања и заштите, као и програм реконструкције, изградње и обнове аутоцеста и брзих цеста за 2020. годину.
5. Задужује се ЈП Цесте ФБИХ да најкасније до 31.12.2019. године усвоји Годишњи план и програм одржавања и заштите, као и програм реконструкције, изградње и обнове магистралних цеста за 2020. годину.
6. Задужује се Влада Федерације БиХ да најкасније до 31.03.2020. године Парламенту Федерације БиХ достави Извјештај о проведби Закона о цестама Федерације БиХ, са фокусом на одредбе које се односе на планирање, градњу, реконструкцију и одржавање јавних цеста.
7. **Извјештај о одобравању издвајања средстава из „Текуће резерве“ Буџета ФБиХ за 2019. годину за период 01.01. – 30.06.2019. године,**

Извјештај је доставила Влада ФБиХ.

Извјештај су разматрала надлежна радна тијела и доставила извјештаје.

Испред Одбора за економску и финансијску политику образлагао је Хусеин Рошић.

Са 52 гласа за, 14 гласова против и уз шест уздржаних гласова, прихваћен је Извјештај о одобравању издвајања средстава из „Текуће резерве“ Буџета ФБиХ за 2019. годину за период 01.01. – 30.06.2019. године.

1. **а) Извјештај о стању пољопривреде („Зелени извјештај“) у ФБиХ за 2016. годину,**

**б) Извјештај о стању пољопривреде („Зелени извјештај“) у ФБиХ за 2017. годину,**

**ц) Извјештај о стању пољопривреде („Зелени извјештај“) у ФБиХ за 2018. годину,**

Извјештаје је доставила Влада ФБиХ.

Извјештаје су разматрала надлежна радна тијела и доставила извјештаје.

Испред Одбора за пољопривреду,водопривреду и шумарство образлагао је Ахмед Џубур.

У расправи су учествовали: Ирфан Ченгић, Џевад Аџем, Санела Кларић, Ахмед Џубур, Хусеин Рошић, Санела Прашовић-Гаџо, Јелка Милићевић, Азра Хџић-Бећирспахић, Мујо Хасић, представник министарства Бешћо Алибеговић и министар Шемсудин Дедић.

Представнички дом није прихватио а) Извјештај о стању пољопривреде („Зелени извјештај“) у ФБиХ за 2016. годину (40 гласова за, 14 гласова против и уз 10 уздржаних гласова)

Представнички дом није прихватио а) Извјештај о стању пољопривреде („Зелени извјештај“) у ФБиХ за 2017. годину (42 гласа за, 15 гласова против и уз 12 уздржаних гласова)

На основу појединачног изјашњавања Представнички дом није прихватио а) Извјештај о стању пољопривреде („Зелени извјештај“) у ФБиХ за 2018. годину (47 гласова за, 17 гласова против и уз седам уздржаних гласова).

1. **а) Извјештај о пословању БХ Гас-а д.о.о. Сарајево за 2016. годину,**

**б) ) Извјештај о пословању БХ Гас-а д.о.о. Сарајево за 2017. годину,,**

**ц) Извјештај о пословању БХ Гас-а д.о.о. Сарајево за 2018. Годину**

Извјештај је доставила Влада ФБиХ.

Извјештаје су разматрала надлежна радна тијела и доставила извјештаје.

У расправи су учествовали: Насиха Поздер, Муниб Јусуфовић, Бахрудин Шарић, Санела Кларић и Суад Какњо.

Са 52 гласа за, 10 гласова против и уз два уздржана гласа, Представнички дом прихватио је Извјештај о пословању БХ Гас-а д.о.о. Сарајево за 2016. годину,

Са 52 гласа за, седам гласова против и уз четири уздржана гласа Представнички дом прихватио је Извјештај о пословању БХ Гас-а д.о.о. Сарајево за 2017. годину,

Са 57 гласова за, девет гласова против и уз два уздржана гласа Представнички дом прихватио је Извјештај о пословању БХ Гас-а д.о.о. Сарајево за 2018. годину,

1. **Годишњи извјештај о пословању ЈП Цесте ФБиХ д.о.о. Сарајево за 2018. годину**

Извјештај је доставила Влада ФБиХ.

Извјештај су разматрала надлежна радна тијела и доставила извјештаје.

Са 52 гласа за, девет гласова против и уз један уздржани глас, Представнички дом прихватио је Годишњи извјештај о пословању ЈП Цесте ФБиХ д.о.о. Сарајево за 2018. годину.

1. **Годишњи извјештај ВСТВ-а БиХ за 2018. годину**

Извјештај је доставило Високо судско и тужилачко вијеће.

Извјештај су разматрала надлежна радна тијела и доставила извјештаје.

Представник ВСТВ-а дао је додатно образложење.

У расправи су учествовали: Азра Хаџић-Бећирсапхић, Ирфан Ченгић, Муниб Јусуфовић, Лана Прлић, Елдар Чомор, Дамир Машић, Исмет Османовић, Делфа Дејановић, Осман Ћатић, те представник ВСТВ-а.

Представнички дом примио је к знању Годишњи извјештај ВСТВ-а БиХ за 2018. годину.

Клуб заступника СДП предложио је закључке.

Са 50 гласова за, два гласа против и уз 14 уздржаних гласова, усвојени су сљедећи:

З А К Љ У Ч Ц И

1. Представнички дом Парламента ФБиХ позива Парламентарну скупштину БиХ да донесе измјене и допуне Закона о Високом судском и тужилачком вијећу БиХ.
2. Представнички дом Парламента ФБиХ сматра да измјене и допуне Закона о Високом судском и тужилачком вијећу БиХ требају ићи у слиједећем правцу:

* Да главне тужиоце на свим нивоима власти именују надлежна законодавна тијела на приједлог ВСТВ-а уз постојање механизма деблокада у поступку избора тј. уколико надлежна тијела не изврше именовање у прописаном року да се именованим сматрају првопласирани са листе успјешних кандидата
* Замјенике тужиоца на државном, ентитетском, кантоналном и окружном нивоу укључујући и Брчко Дистрикт БиХ именује главни тужилац односно са нивоа листе успјешних кандидата коју утврђује ВСТВ
* Тужиоце на државном, ентитетском, кантоналном и окружном нивоу укључујући и Брчко Дистрикт БиХ на приједлог ВСТВ-а именује главни тужилац односног нивоа
* Систем ВСТВ-а чланове које именују надлежне адвокатске коморе замијенити члановима из реда универзитетских професора правне науке, које темељем јавног конкурса именује Представнички дом Парламентарне скупштине БиХ.

**14 . Информација Федералне агенције за управљање одузетом имовином која се односи**

**на анализу података достављених од стране судова и тужилаштава у ФБиХ у којима је**

**предложена и изречена мјера одузимања имовинске користи прибављене кривичним**

**дјелом у ФБиХ у периоду 01.01.-31.12.2018. године,**

Информацију је доставила Влада Федерације БиХ.

Информацију су разматрала надлежна радна тијела и доставила извјештаје.

Представнички дом примио је к знању Информацију Федералне агенције за управљање одузетом имовином која се односи на анализу података достављених од стране судова и тужилаштава у ФБиХ у којима је предложена и изречена мјера одузимања имовинске користи прибављене кривичним дјелом у ФБиХ у периоду 01.01.-31.12.2018. године.

**15.Избори и именовања**

По овој тачки дневног реда није било материјала за разматрање.

Предсједавајући је закључио рад 8. редовне сједнице Представничког дома Парламента Федерације БиХ у 17.13.

Транскрипт и препис транскрипта сједнице чине саставни дио Записника.

в. д. СЕКРЕТАРА ПРЕДСЈЕДАВАЈУЋИ

ПРЕДСТАВНИЧКОГ ДОМА ПРЕДСТАВНИЧКОГ ДОМА

ПАРЛАМЕНТА ФЕДЕРАЦИЈЕ БИХ ПАРЛАМЕНТА ФЕДЕРАЦИЈЕ БИХ

Стела Ибровић Мирсад Заимовић